als_Latn dik_Latn sag_Latn
E gjithë bota në alarm nga sulmet e terroristëve islamikë
Një atentat me bombë ka tronditur mëngjesin e sotëm Stambollin e Turqisë. Një person ka humbur jetën dhe 22 të tjerë janë plagosur rëndë, kur një kamikaz është hedhur në erë pranë një makine policie të parkuar para një komisariati në sheshin Taksim. Të plagosurit janë nëntë policë dhe 6 kalimtarë. Burime të policisë konfirmojnë se autori i ngjarjes ishte një i ri që mbante mbi vete një sasi të madhe eksplozivi. Nuk ka të dhëna mbi origjinën e tij apo motivet pas këtij atentati. Në momentin e shpërthimit sheshi Taksim ishte i mbushur plot me njerëz dhe turistë. Nisur nga kërcënimet e ditëve të fundit të udhëheqësit islamik të Al-Kaedas, Bin Landen dhe tentativa e dështuar pas zbulimit të disa pakove me lëndë eksplozivë të gjetura në dy avionë transporti nga Dubai dhe Britania e Madhe me destinacion Cikagon, Gjermania dhe Italia kanë pezulluar çdo fluturim ajëror me vendet arabe, kryesisht me Jemenin.
Alarm nga sulmet terroriste E gjithë bota është vënë nën alarm, pas gjetjes së dy paketa me lëndë shpërthyese në një avion amerikan që vinte nga Jemeni të ulur në Angli dhe Dubai. Shumë vende të botës si Italia dhe Gjermania kanë ndërmarrë masa, duke mos lejuar më asnjë lloj transporti ajror nga Jemeni. Ndërkohë autoritetet e sigurisë të Jemenit kanë arrestuar një grua, e cila dyshohet se i ka futur në avion të dy kutitë postare me eksploziv, me destinacion Çikagon. Në banesën e vajzës që studionte për mjekësi janë gjetur edhe dhjetëra paketa të tjera të dyshimta. Por shtypi amerikan thotë se pas pakove-bombë është një saudit i lidhur me Al Kaedën në Jemen. 28 vjeçari Hasan Al Asiri ndodhet në listat e terroristëve më të kërkuar në Arabinë Saudite Sipas New York Times, pakot-bombë janë prova më e mirë që Al Kaeda po përmirëson vazhdimisht aftësinë e saj për të goditur Shtetet e Bashkuara të Amerikës.
als_Latn als_Latn als_Latn